**TA VESELI DAN KULTURE S PILONOVO GALERIJO**

**SOBOTA, 3. DECEMBER 2022**

Ob rojstnem dnevu Franceta Prešerna, ko galerije in muzeji že tradicionalno odpiramo svoja vrata, si razstav v Pilonovi galeriji letos žal ne morete ogledati, ker je galerija zaradi prenove zaprta za javnost.

Smo pa pripravili posebne dejavnosti zunaj galerijskih prostorov, na prostem, kjer bomo v središču Ajdovščine poiskali izjemno kvalitetno kiparsko dediščino mesta.

Dejavnosti sta namenjeni otrokom, družinam in odraslim. Udeležba je brezplačna.

11.00–12.00

***Z Miškom Venčem iščemo Pilona po mestu*, voden sprehod za otroke in družine**

Otrokom in družinam se bo na odkrivanju Pilonovih kiparskih del in obeležij, povezanih z našim umetnikom ter Pilonovo galerijo, pridružil tudi Mišek Venč. Na sprehodu po mestu nam bo zastavil nekaj ustvarjalnih izzivov.

Na Ta veseli dan kulture se dobimo pred Pilonovo galerijo na Prešernovi 3 – pridite prešerne volje!

Vsaka udeležena družina prejme majhno darilo, spominek Pilonove galerije.

Vodi: Tanja Cigoj

11.00–12.00

***Javna kiparska dela v Ajdovščini*, voden sprehod za odrasle**

Vabimo vas na voden sprehod med javnimi kiparskimi deli v Ajdovščini. Zbrali se bomo pred Pilonovo galerijo, Prešernova ulica 3, Ajdovščina. Sprehodili se bomo do kiparskih del, ki krasijo središče Ajdovščine in njegovo neposredno okolico. Ustavili se bomo pri kiparskih delih Vena Pilona (Ivan Cankar, notar Artur Lokar) in pri Spomeniku upora primorskega ljudstva, ki je delo kiparke Milene Stibilj Lah. Sprehod bomo zaključili z dvema reliefoma, ki obeležujeta delovanje prvega lutkovnega gledališča na Slovenskem in prve monografske galerijske ustanove v nekdanji Menigovi pekarni, Pilonove galerije.

Vodi: Tina Ponebšek

V primeru zelo slabega vremena bosta vodena sprehoda odpovedana.

Informacije: pilonova.galerija@siol.net, 05/368 91 77